Quidam miles, nomine Hugo de Larris, jam ante cum patre suo dederat Deo huicque loco quasdam terras, quas itidem denuo cum aliis malefactis repetebat. Tandem ergo resipiscens, iterum spontaneo animo reobtulit Deo, id est mansum Verreriis, mulnarium aliaque omnia, cum suis appendiciis, bordelariis ultra aquam: cuncta usque ad inquirendum; condaminam dictam ad Moteri, cum exarteriis subadditis, viridiarium nemoris Campoburtins, cum duabus bordeleriis, pratum dictum Grossa Noa; item pratum Vetulæ Fontis medium, querelam consuetudinis in vercheriam de la Font, quam dedit monachus Rodbertus. Et ut firme stabiliterque custodiat in ante, fidejussores dedit domno Hugoni priori loci Gaufridum Bonant, Hugonem Scabellis, Wichardum Luurci, Bernardum Loel, et XL. solidos accepit; Eldeardis uxor ejus laudavit, Eldinus filius ejus. Testes et auctores hujus placiti: Hugo prior, Antelmus monachus, Hugo Blanchus, Gaufredus Bonant, Hugo Scabellus, Wichardus Luurci, Rodulfus archipresbiter, Wichardus, Stephanus de Parriciaco, Popez.